**Mór Városi Önkormányzat Képviselő-testületének**

**46/2020. (II.19.) határozata**

**a Móri Polgármesteri Hivatal belső szervezeti egységeinek átszervezéséről**

1. Mór Városi Önkormányzat Képviselő-testülete a Móri Polgármesteri Hivatal belső szervezeti egységeit 2020. március 1-jei hatállyal átszervezi oly módon, hogy a Költségvetési és Adóügyi Iroda két csoportja (Költségvetési csoport, Adócsoport) megszűnik és az iroda szétválik az alábbi két irodára:

a) Pénzügyi Iroda

b) Adóiroda

2. A képviselő-testület az építésügyi és az építésfelügyeleti hatóságok kijelöléséről és működési feltételeiről szóló 343/2006. (XII.23.) Korm. rendelet 1. §-ára tekintettel 2020. március 1-jei hatállyal megszünteti a Városfejlesztési és -üzemeltetési Iroda „Építéshatóság” nevű szervezeti egységét.

3. Mór Városi Önkormányzat Képviselő-testületének az önkormányzat szervezeti és működési szabályzatáról szóló 5/2015. (IV.1.) önkormányzati rendelete 3. függeléke helyébe 2020. március 1-jei hatállyal a jelen határozat mellékletét képező függelék lép.

4. Mór Városi Önkormányzat Képviselő-testületének az önkormányzat szervezeti és működési szabályzatáról szóló 5/2015. (IV.1.) önkormányzati rendelete 8. és 9. függeléke szövegében 2020. március 1-jei hatállyal a „Költségvetési és Adóügyi” szövegrész helyébe a „Pénzügyi” szöveg lép. A Képviselő-testület a nemzetiségi önkormányzatokkal kötött együttműködési megállapodásokat ennek megfelelően módosítja és felhatalmazza a polgármestert azok aláírására.

Határidő: 2020.03.01.

Felelős: jegyző( Önkormányzati Iroda)

Fenyves Péter Dr. Kovács Zoltán

polgármester jegyző

melléklet a 46/2020. (II.19.) határozathoz

3. függelék az 5/2015. (IV.1.) önkormányzati rendelethez

A POLGÁRMESTERI HIVATAL SZERVEZETI FELÉPÍTÉSE

1. Jegyző

2. Aljegyző

3. Önkormányzati Iroda

4. Városfejlesztési és -üzemeltetési Iroda

4.1. Közterület-felügyelet

4.2. Városfejlesztési és -üzemeltetési csoport

5. Pénzügyi Iroda

6. Adóiroda

7. Közigazgatási és Szociális Iroda

8. Humánügyi Iroda

9. Projekt Iroda

10. Belső ellenőr

11. Önkormányzati tanácsadó